**"ҚазМұнайГаз" Барлау Өндіру" акционерлік қоғамы**

 **акционерлерінің кезектен тыс жалпы жиналысына материалдар**

**28 сәуір 2023 жыл**

"ҚазМұнайГаз" Барлау Өндіру" акционерлік қоғамы (бұдан әрі – Қоғам) акционерлерінің кезектен тыс жалпы жиналысы (бұдан әрі – АКТЖЖ) Қоғамның Тарату комиссиясының 2023 жылғы 17 наурыздағы шешіміне сәйкес шақырылды. АКТЖЖ 28 сәуір 2023 жылы Астана қаласында 10 сағат 00 минутта, Қазақстан Республикасы, 010000, Астана қ., Қабанбай батыр даңғылы, 17 үй (Қоғамның атқарушы органының орналасқан жері), акт залы, 3-қабат мекенжайы бойынша,

**"ҚазМұнайГаз" БӨ" АҚ аралық тарату балансын бекіту туралы**

күн тәртібімен шақырылды**.**

АКТЖЖ қатысушыларын тіркеудің басталу уақыты - 09 сағат 00 минут (Астана уақыты бойынша) 28 сәуір 2023 жыл.

АКТЖЖ қатысушыларын тіркеудің аяқталу уақыты - 09 сағат 45 минут (Астана уақыты бойынша) 28 сәуір 2023 жыл.

Кворум болмаған жағдайда, АКТЖЖ-ны қайта өткізу 29 сәуір 2023 жылы сағат 10:00-де (Астана уақыты бойынша) сол

**"ҚазМұнайГаз" БӨ" АҚ аралық тарату балансын бекіту туралы**

күн тәртібімен сол мекенжай бойынша жүргізіледі.

22 қараша 2022 жылы акционерлердің кезектен тыс жиналысы бекіткен "ҚазМұнайГаз "БӨ" АҚ (бұдан әрі - Қоғам) тарату тәртібі мен мерзімдерін басшылыққа ала отырып, Қоғамның тарату комиссиясы Қоғамның мүлкіне түгендеу жүргізді, кредиторлық берешек тізбесін қалыптастыру, ескіру мерзімі өткен және мұндай кредиторлардан талаптар болмаған кредиторлық берешекті есептен шығару бойынша жұмыс жүргізді. Аралық баланс жасалған кезде кредит берушілерден басқа шағымдар да түскен жоқ. Аралық тарату балансында Қоғам мүлкінің құрамы туралы мәліметтер болады.

ҚР АК 50-бабының 4-тармағына сәйкес "аралық тарату балансын заңды тұлға мүлкінің меншік иесі немесе заңды тұлғаны тарату туралы шешім қабылдаған орган бекітеді".

Баяндалғанның негізінде тарату комиссиясы "ҚазМұнайГаз" БӨ" АҚ тарату комиссиясы туралы ереженің 3.1.10-тармағын басшылыққа ала отырып, "ҚазМұнайГаз" БӨ" АҚ аралық тарату балансын бекіту туралы" мәселені акционерлердің кезектен тыс жалпы жиналысының қарауына шығарады.

Акционерлер шешімінің жобасы:

**"ҚазМұнайГаз" БӨ" АҚ аралық тарату балансын бекіту.**